Avaldsnes Idrettslag

Avaldsnes Idrettslag er et idrettslag fra Avaldsnes på Karmøy. Det ble stiftet 16. juni 1937.
Klubben har vel 800 medlemmer. Klubben holder til ved Avaldsnes Idrettssenter, som også er klubbens hjemmebane.
Anlegget, som ligger 1 km vest for riksvei 47 ved Avaldsnes sentrum, inneholder gressbaner, kunstgressbane med flomlys, innendørs fotballhall (70 x 40 m),  gressløkker (7er), grusløkke med flomlys, to klubbhus, én ballbinge og én sandvolleyballbane.
AIL har både fotball- og håndballavdeling, samt en avdeling for barn; Idrettsskolen, og en avdeling for ski/trim. Idrettsskolen har 200 barn i alderen 5 til 10 år, mens ski/trim har tre aktive utøvere i langrenn (Einar Vikingstad, med flere VM-gull i klassen over 50 år og HC-utøveren Trygve Toskedal Larsen med VM-medaljer i skikjelkepigging). Her er også omtrent 40 aktive i trimgrupper.
Idrettslaget har mottatt flere Augvaldpriser (går til ildsjeler i bygda), først i 1992 til Aadne Utvik og til Kaldheim i 2007.


== Fotball ==
Fotballavdelingen har i 2015-sesongen 25 lag, med totalt rundt 250 aktive spillere, trenere og ledere og med damenes elitelag som flaggskip.


=== Kvinner ===
Trener Lotfi Lazaare kom fra Haugar i 2007, ifølge leder i fotballgruppen Inger Utvik, for å trene både senior i 3. divisjon og junior dame. Han trente klubben til 2010. Han bringer i 2009 18-årige Cecilie Pedersen fra Haugar, og hun blir klubbens første landslagsspiller, som scorer i sin første kamp fra start mot Island i EM i fotball for kvinner 2009. Lazaare blir også sportssjef i 2009 og signerer proffkontrakt med Pedersen, og makter å trene laget til opprykk til 1. divisjon i sin siste sesong (2010). Etter to år i 1. divisjon rykker Avaldsnes opp og blir det første laget fra Karmøy i toppdivisjon uansett lagidrett.
Med støtte fra blant andre eiendomsmillionær (og sportslig leder) Arne Utvik, kjøpte laget 14 nye spillere, herunder de svenske landslagsspillere Freja Hellenberg, Mia Jalkerud og Linnea Liljegård. Laget ble da også nummer 4 i Toppserien 2013 og tapte cupfinalen mot Stabæk. Året etter ble det semifinale. Utvik sa seg skuffet etter 2014-sesongen, og trakk seg som sportslig leder i 2016.  Etter seier i innledende gruppe, tapte de mot Lyon i Mesterligaen 2016/17.
I 2017 vant de Norgesmesterskapet for første gang.


=== Nåværende spillerstall ===
oppdatert 13. januar 2023.


=== Fremtredende tidligere spillere ===
Avaldsnes har hatt flere spillere på det norske A-landslaget for kvinner. Blant disse er Cecilie Pedersen (2009–2013), Maren Mjelde (2015–2016), Elise Thorsnes (2015–2017), Andrine Tomter (2016–2017), Hege Hansen (2016–2017), Karina Sævik (2021–2022)


=== Tidligere sesonger ===


=== Menn ===
A-laget spiller i 4. divisjon etter å ha rykket ned fra 3. divisjon i 2012. Før dette hadde laget spilt i 3. divisjon fra 2005 til 2010, og i 4. divisjon i 2011-sesongen.


== Håndball ==
Håndballavdelingen, som holder til i Håvikhallen på Håvik, har 22 lag med rundt 300 aktive spillere, ledere og trenere. Klubben har herrelag i 2. divisjon og kvinnelag i 4. divisjon. I tillegg er klubben moderklubb til Haugaland Håndballklubb.


== Kjente utøvere ==
Cecilie Pedersen, fotball
Rosana dos Santos Augusto, fotball
Maren Mjelde, fotball
Per Inge Jacobsen, fotball
Elise Hove Thorsnes, fotball
Karina Sævik, fotball
Trygve Toskedal Larsen, skikjelkepigging


== Se også ==
Avaldsnes IL i europeisk fotball


== Referanser ==


== Eksterne lenker ==
Offisielt nettsted 
(en) Avaldsnes IL – kategori av bilder, video eller lyd på Commons